**Фларан Дымітры Пае** (фр.: Florent Dimitri Payet; нар. 29 сакавіка 1987, Сен-П’ер, Рэюньён, Францыя) — французскі футбаліст, крайні паўабаронца бразільскага клуба «Васка да Гама». Ігрок нацыянальнай зборнай Францыі (2010—2018). Вядомы сваім уменнем выконваць штрафныя ўдары.

Клубная кар’ера
---------------

Дымітры Пае пачаў займацца футболам на сваім родным востраве Рэюньёне ў клубах «Сен-Філіп» і «Сен-П’еруаз». 4 гады правёў у сістэме юнацкіх каманд «Гаўра», пасля чаго вярнуўся на Рэюньён. У 2004 годзе Пае зноў адправіўся ў метраполію і стаў іграком «Нанта».

### «Нант»

Дэбютаваў за асноўны склад «Нанта» 15 снежня 2005 года ў выязным матчы супраць «Бардо». Ужо ў другім сваім матчы ― 21 студзеня 2006 года супраць «Меца» Пае забіў гол у вароты саперніка, прычым футбаліст выйшаў на поле толькі на 88-й хвіліне матча.

### «Сент-Эцьен»

У ліпені 2007 года Пае перайшоў у «Сент-Эцьен». У сезоне 2008/09 дэбютаваў у Кубку УЕФА, забіўшы 3 мячы ў 10 праведзеных матчах. У ліпені 2009 года Пае падпісаў новы кантракт з «Сент-Эцьенам» на 4 сезоны.

### «Ліль»

28 чэрвеня 2011 года галоўны трэнер клуба «Сент-Эцьен» Крыстоф Гальцье пацвердзіў, што Пае быў на грані падпісання кантракта з «Лілем» пасля таго, як ігрок сам паведаміў яму гэта ў папярэдні дзень. Пае пагадзіўся на чатырохгадовы кантракт з «Лілем», а трансферны кошт іграка быў ацэнены ў 9 млн еўра.

### «Марсель» і «Вест Хэм Юнайтэд»

27 чэрвеня 2013 года стала вядома, што «Ліль» і «Марсель» дамовіліся аб трансферы іграка.

Улетку 2015 года перайшоў у англійскі «Вест Хэм Юнайтэд» за 15 млн еўра. Выдатна правёўшы сезон 2015/16, быў уключаны ў склад каманды года па версіі ПФА, атрымаў узнагароду «Малатабоец года», якая ўручаецца найлепшаму іграку «Вест Хэм Юнайтэд» у сезоне.

У снежні 2016 года Пае заявіў, што можа вярнуцца ў «Марсель». Хутка кіраўніцтва клуба адхіліла іграка ад трэніровак, а сам Пае заявіў, што больш не апране футболку «Вест Хэм Юнайтэд». 30 студзеня 2017 года футбаліст перайшоў у «Марсель», сума трансферу склала 29 млн еўра.

У ліпені 2023 года па пагадненні бакоў пакінуў «Марсель» у якасці свабоднага агента.

### «Васка да Гама»

У жніўні 2023 года папоўніў склад бразільскага клуба «Васка да Гама».

Міжнародная кар’ера
-------------------

9 кастрычніка 2010 года Дымітры дэбютаваў у складзе зборнай Францыі ў матчы супраць зборнай Румыніі (2:0). Выйшаўшы на замену ў канцы сустрэчы, Пает паспеў дапамагчы сваёй камандзе, зрабіўшы дзейсную перадачу. 12 кастрычніка 2010 года ў адборачным матчы да чэмпіянату Еўропы супраць зборнай Люксембурга форвард «Сент-Эцьена» таксама адзначыўся галявой перадачай.

Крыніцы
-------

1. ↑  Dimitri Payet // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Dimitri Payet // GeneaStar<a href='https://wikidata.org/wiki/Track:Q98769076'></a><a href='https://wikidata.org/wiki/Track:Q3100478'></a>
3. ↑  «Payet completes move to Lille» Архівавана 27 лютага 2014.. Agence France Presse.
4. ↑  «Ambitious Payet agrees four-year Lille deal». Union of European Football Associations.

|  |  |
| --- | --- |
| ⚙️   У сацыяльных сетках | X |
| Фота, відэа і аўдыё | Instagram |
| Тэматычныя сайты | AS.com · BDFA · BDFutbol · ESPNFC.com · eu-football.info (ігрок) · FBref.com · FootballDatabase.eu · Kicker.de · Kooora · L’Équipe · LFP · National Football Teams.com · Soccerbase (ігрок) · Soccerway · playmarkerstats.com (ігрок) · Transfermarkt (ігрок) · worldfootball.net (ігрок) · УЕФА · Internet Movie Database |
| Слоўнікі і энцыклапедыі | Munzinger |

| ⛭Зборная Францыі — Чэмпіянат Еўропы 2016 — 2-е месца |
| --- |
| Сцяг Францыі | 
* 1 Льярыс (б) (к)
* 2 Жале
* 3 Эўра
* 4 Рамі
* 5 Кантэ
* 6 Кабай
* 7 Грызман
* 8 Пае
* 9 Жыру
* 10 Жыньяк
* 11 Марсьяль
* 12 Шнедэрлен
* 13 Мангала
* 14 Мацюідзі
* 15 Пагба
* 16 Манданда (б)
* 17 Дзінь
* 18 Сісако
* 19 Санья
* 20 Каман
* 21 Касельні
* 22 Умціці
* 23 Касціль (б)
* трэнер: Дзідзье Дэшам

 |

| ⛭Сімвалічная зборная чэмпіянату Еўропы 2016 |
| --- |
| Брамнікі | Руй Патрысью |
| Абаронцы | Ёзуа Кіміх  • Жэром Баатэнг  • Пепэ  • Рафаэл Герэйру |
| Паўабаронцы | Тоні Кроас  • Джо Ален  • Ааран Рэмзі  • Антуан Грызман  • Дымітры Пае |
| Нападаючыя | Крыштыяну Раналду |